Diari Oficial de la Generalitat Valenciana


Sumari del DOGV 4050, del 25-07-2001 (2001/7103)

RESOLUCIÓ de 12 de juliol de 2001, de la Universitat d'Alacant, per la qual es convoquen cursos d'adaptació del règim jurídic de determinat personal laboral fix d'aquesta a la naturalesa dels seus llocs de treball.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4050

Data del DOGV
:   25-07-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/7103


Data del document
:   12-07-2001

Organisme emissor
:   Universitat d'Alacant

Tipus de document
:   Resolució

Descriptors 

:   * qualificació del personal
    * universitat
    * personal contractat
    * funcionari

RESOLUCIÓ de 12 de juliol de 2001, de la Universitat d'Alacant, per la qual es convoquen cursos d'adaptació del règim jurídic de determinat personal laboral fix d'aquesta a la naturalesa dels seus llocs de treball. [2001/X7103]
  
La Universitat d'Alacant, fent ús de les competències que li confereix la legislació vigent, d'acord amb el pacte per a l'adaptació del règim jurídic del personal de les universitats públiques valencianes a la naturalesa dels llocs de treball que ocupen, que va ser firmat amb les centrals Sindicals FETE-UGT, FE-CCOO-PV, Sindicat de Funció Pública de CGT-PV i STE-PV, com a conseqüència de l'aplicació de la disposició transitòria primera del text refós de la Llei de Funció Publica Valenciana, va publicar Resolució del dia 18 d'abril de 1997 (DOGV del 3 de juny), per la qual es dictaven les normes que han de regular els processos d'adaptació.
  
En conseqüència, de conformitat amb allò que s'ha disposat en dita resolució i en atenció a les atribucions que confereix la Llei d'Autonomia Universitària i els Estatuts d'aquesta Universitat, es resol:
  
Convocar curs selectiu per a l'adaptació del règim jurídic del personal laboral fix de la Universitat d'Alacant a la naturalesa funcionarial dels llocs de treball que ocupen, amb subjecció a les bases de convocatòria següents:
  
1. Objecte
  
La present convocatòria té per objecte l'adaptació de la naturalesa jurídica del Personal laboral fix de la Universitat d'Alacant, a què es refereix la base 2 d'aquesta convocatòria, a la naturalesa administrativa dels llocs de treball que ocupa, a través dels processos previstos en la Resolució citada del Rectorat d'aquesta Universitat de data 18 d'abril de 1997.
  
2. Condicions dels aspirants
  
2.1 Per a ser admès als processos d'adaptació objecte d'aquesta convocatòria els aspirants hauran de reunir les següents condicions:
  
a) Ser personal contractat laboral fix de la Universitat d'Alacant de les categories descrites en l'annex II de la present.
  
b) Trobar-se en una de les següents situacions administratives:
  
1) En qualsevol tipus d'excedència de les previstes en el Conveni Col·lectiu d'Universitats Publiques de la Comunitat Valenciana, sempre que l'últim lloc de treball que van ocupar pertanguera als grups D o C Laborals i en les categories mencionades en el citat annex II d'aquesta convocatòria o li haguera correspost en l'actualitat d'acord amb l'article 16 del text refós de la Llei de Funció Pública Valenciana.
  
2) Ocupar un lloc amb caràcter provisional amb motiu de cessament o reingrés des d'una situació d'excedència.
  
2.2 El personal inclòs en l'àmbit d'aplicació d'aquesta convocatòria realitzarà el curs selectiu establit en l'article quart de la Resolució del dia 18 d'abril de 1997.
  
3. Presentació de sol·licituds i admissió dels aspirants
  
3.1 Els qui desitgen prendre part en el procés d'adaptació objecte d'aquesta convocatòria, hauran de fer-ho constar mitjançant sol·licitud, segons model que s'acompanya com annex I d'aquesta resolució.
  
3.2 Totes les sol·licituds es dirigiran a la Unitat de Selecció i Formació de la Universitat d'Alacant, presentant-se en el Registre General de la Universitat o en la forma prevista en l'article 38 de la Llei de Règim Jurídic d'Administracions Públiques i Procediment Administratiu Comú, en el termini de 20 dies hàbils a comptar des del següent de la publicació de la present convocatòria. S'acompanyarà a les mateixes còpia del títol acadèmic exigible al personal que opte a l'ingrés en els grups C o D, o bé certificat de complir els requisits substitutoris previstos en la normativa estatal.
  
3.3 Acabat el termini de presentació de sol·licituds es publicarà relació provisional d'admesos i exclosos la realització dels processos d'adaptació, especificant en aquest últim cas els motius per a això.
  
La publicació es realitzarà al tauler d'anuncis de l'edifici de Serveis Generals i a través de la pàgina web de la Universitat (http://www.ua.es/va/normativa/empleo/oposiciones/indiceopo.html).
  
3.4 Publicada la relació a què es refereix el paràgraf anterior els aspirants podran formular en el termini de 10 dies, comptat a partir de l'endemà de la publicació de les llistes al tauler de Rectorat i Serveis Generals, les al·legacions que estimen oportunes, així com esmenar les deficiències que puguen haver-hi en la seua documentació, d'acord amb allò que s'ha previst en l'art. 71 de la Llei 30/1992, de Règim Jurídic de les Administracions Publiques i Procediment Administratiu Comú.
  
3.5 Transcorregut el termini anterior i esmenats els defectes i vistes les reclamacions, es dictarà resolució amb les llistes definitives d'admesos que es farà pública pel mateix procediment que les llistes provisionals.
  
3.6 La Unitat de Selecció i Formació de la Universitat d'Alacant farà públic el calendari de realització dels cursos previstos en aquesta convocatòria i el seu lloc de realització. Així mateix designarà, d'acord amb la Comissió Qualificadora i el vistiplau de la Gerència, el professorat que haurà d'impartir-los.
  
4. Desenvolupament dels processos d'adaptació
  
4.1 Duració del curs
  
Prenent com a base allò que s'ha establit en la Resolució 18 d'abril de 1997, la durada del curs serà de 40 hores, amb el detall que consta en l'annex III.
  
4.2 Assistència al curs
  
Per a l'adaptació a la condició de funcionari de carrera de la Universitat d'Alacant a través del procediment establit en la present convocatòria, a més a més de superar les corresponents proves avaluatories, serà requisit indispensable l'assistència a un 85%, com a mínim, de la durada total del curs selectiu sense perjudici d'allò que s'ha disposat en el punt dotze de la Resolució de 18 d'abril de 1997, per als casos de malaltia degudament acreditada.
  
4.3 Avaluació continuada
  
La Comissió Avaluadora dels cursos objecte d'aquesta convocatòria realitzarà una avaluació continuada del personal adscrit a aquests.
  
4.4 Per a la superació final del procés selectiu i per tant, per a adquirir la condició de funcionari de carrera, haurà d'obtenir-se la qualificació d'apte.
  
La qualificació d'apte s'obtindrà quan s'aconseguisca una puntuació igual o superior a 5 punts.
  
5. Publicitat de les llistes d'aprovats
  
5.1 Finalitzat el curs selectiu, la Comissió Qualificadora farà públic als taulers d'anuncis de l'edifici de Serveis Generals de la Universitat les relacions del personal que ha participat amb l'expressió de la qualificació d'apte o no apte i que constituiran les llistes d'aspirants que han superat el procés objecte d'aquesta convocatòria.
  
5.2 La Comissió Avaluadora elevarà al rector la llista d'aspirants que han superat el procés d'adaptació per a la seua publicació definitiva.
  
6. Comissió Qualificadora i professorat dels cursos
  
6.1 La Comissió Qualificadora del procés d'adaptació que haurà de realitzar l'avaluació contínua del curs selectiu, així com la qualificació de les proves finals d'aquest, es nomenarà per resolució del rector, i estarà composta pels següents membres:
  
\* President: el vicegerent de Recursos Humans i Organització
  
\* Secretari: el director de la Unitat de Selecció i Formació
  
\* Vocals: el subdirector del Servei de Planificació i Estudis
  
Per la part sindical:
  
\* Un representant de CCOO
  
\* Un representant de UGT
  
6.2. Als efectes de comunicacions i de qualsevol una altra incidència derivada d'aquesta convocatòria, la Comissió Qualificadora tindrà la seu en la Unitat de Selecció i Formació de la Universitat.
  
6.3 El règim jurídic de funcionament de les comissions qualificadores serà establit en la Llei 30/1992, de Règim Jurídic de les Administracions Públiques i del Procediment Administratiu Comú, per al funcionament d'òrgans col·legiats, devent els seus membres abstenir-se i podent ser objecte de recusació pels interessats, quan concórreguen en aquells algunes de les causes previstes en els articles 28 i 29 de la referida llei.
  
6.4 El curs objecte d'aquesta convocatòria seran impartit pel personal que presta serveis a la Universitat amb capacitació suficient.
  
6.5 La Universitat disposarà de les mesures que siguen necessàries per a garantir la informació als representes sindicals sobre el desenvolupament dels processos i de les actuacions de la comissió qualificadora.
  
7. Recursos
  
Contra la convocatòria, les seues bases i tots els actes administratius que es deriven d'aquesta, que esgoten la via administrativa, pot interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptat a partir de l'endemà de la seua publicació, de conformitat amb allò que s'ha establit en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; 22 de la llei Orgànica 11/1983, de 25 d'agost, de Reforma Universitària; i 46 de la Llei 29/1998, de 13 de juliol, Reguladora de la Jurisdicció contenciosa administrativa.
  
Prèviament podrà interposar en el termini d'un mes comptat a partir de l'endemà de la publicació de la present, recurs potestatiu de reposició davant del rector, de conformitat amb allò que s'ha disposat en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener. Tot això sense perjudici que s'utilitze qualsevol una altra via que es considere oportuna.
  
Alacant, 12 de juliol de 2001.- El gerent: Rafael Carrillo Paños.
  
ANNEX I
  
Convocatòria dels cursos d'adaptació del règim jurídic de determinat personal laboral fix de la Universitat d'Alacant
  
Dades del lloc que ocupa:
  
Denominació:
  
Data d'accés a la Universitat:
  
Forma d'accés a la Universitat:
  
Situació Laboral: Actiu
  
 Excedència
  
 Adscripció provisional
  
Dades personals:
  
DNI
  
Primer cognom:
  
Segon cognom:
  
Nom:
  
Data de naixement:
  
Província de naixement:
  
Localitat de naixement:
  
Telèfon amb prefix:
  
Adreça:
  
Codi postal:
  
Municipi:
  
Província:
  
Nació:
  
Data i firma,
  
ANEXO II
  
Grup C/D
  
Conductor del rector
  
ANNEX III
  
Curs de 40 hores.
  
\* Part 1. Legislació bàsica - 10 hores.
  
· Conceptes generals sobre la Llei de Funció Pública Valenciana.
  
· Conceptes generals sobre l'estructura de la Universitat d'Alacant.
  
\* Part 2. Legislació i gestió de serveis universitaris- 10 hores.
  
· Els recursos humans: legislació bàsica. La gestió de recursos humans a la Universitat d'Alacant.
  
· La gestió economicofinancera a la Universitat d'Alacant.
  
\* Part 3- 10 hores.
  
· Procediment administratiu.
  
\* Part 4- 10 hores.
  
· Noves Tecnologies: conceptes generals d'Internet i correu electrònic.